**Kliininen rasituskoe**

**Tutkimuspaikka**

Sisäänkäynti on sairaalan pääovesta F1. Kuvantaminen sijaitsee pääaulasta eteenpäin ja vasemmalla. **Siirry odottamaan odotusaulaan 8. Tutkimukseen ei voi ilmoittautua millään automaatilla.**

Korut ja arvoesineet pyydämme jättämään kotiin.

**Yleistä**

Tutkimuksen tarkoituksena on selvittää sydämen ja keuhkojen toimintaa.

**Esivalmistelut**

* Alkoholin ja muiden päihteiden käyttö on kielletty 2 vrk:ta ennen tutkimusta.
* Sinun on vältettävä poikkeuksellista rasitusta sekä tutkimusta edeltävänä että tutkimuspäivänä.
* Et saa tupakoida neljään tuntiin ennen koetta.
* Saat nauttia kevyen aterian 3 tuntia ennen tutkimusta.
* 3 tuntia ennen tutkimusta et saa nauttia colajuomia, energiajuomia, kahvia eikä teetä.
* Lääkitystä jatketaan entiseen tapaan, mikäli siitä ei anneta erikseen ohjeita.
* Ota mukaasi reseptisi yms. tarvittavat paperit.

**Tutkimuksen suoritus**

Kliininen rasituskoe (Rasitus-EKG) suoritetaan lääkärin valvonnassa kuntopyörää polkien väsymystilaan asti tai kunnes ilmaantuu sellaisia vaivoja, jotka pakottavat keskeyttämään kokeen.

Jos sinulla on ollut kuumetta tai yleisvoinnissasi tapahtuu huomattavia muutoksia koetta edeltävinä päivinä, voidaan koetta ja sen jälkeistä vastaanottoaikaa siirtää.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Tutkimukseen valmistautumiseen liittyvissä asioissa olkaa yhteydessä suoraan isotooppiyksikköön. Olemme tavoitettavissa arkipäivisin klo 7.30–14:30. Puhelinnumero 044 797 4857.